Преди малко прочетох статията на Радио Видин озаглавена ,,Канал спаси квартал на Монтана от наводнение,,.В статията се цитират думите на зам. кмета на Монтана Диман Георгиев -,,.....защото предпази доста къщи и дворове от пренаводняване,, .Имам претенцията, че владея добре българския език, въпреки че от доста време живея в чужбина,но досега такава дума не бях срещала. Потърсих и в Тълковния речник-не съществува.Нова дума ли е сътворил зам. градоначалника на Монтана в стремежа си да е изчерпателен?Не е ли достатъчно да се каже  ,,...от наводнение.,,?
Какво означава пренаводняване?


 Явно зам. градоначалника или редакторът са подходили по-креативно, съчетавaйки представката *ПРЕ* с *наводнение*, в смисъл, че е избегнато повторно извършване на действието.


Несъществуваща дума, като основната и цел е да засили значението на думата "наводнявам". Изключително ненужна дума....